
Sažetak 

Autohtoni sirevi osnova su za mnoge danas poznate sireve, industrijski 
proizvedene, u svijetu. Tounjski sir dimljeni je sir koji se proizvodi u širem 
području Tounja. Na zagrebačko se tržište doprema svakodnevno, te nalazi 
velik broj potrošača koje privlači njegova ugodna aroma, sirno tijesto, a po- 
sebno prigodan »obiteljski format« lijepe zlatno-žute boje. 

U radu se opisuju osnovne karakteristike sira, te analiziraju kemijski 
sastav, organoleptičke karakteristike i tehnologija proizvodnje tounjskog si- 
ra. 


Podaci ukazuju na vrijednost ovog sira, koji valja sačuvati kao specijali- 
tet i specifičnost hrvatske autohtone proizvodnje. 
Riječi natuknice: autohtona proizvodnja, dimljeni sir, sastav sira, organolep- 
tičke karakteristike. 


Uvod 


Osnova izrade industrijskih sireva često su autohtoni proizvodi. Ta 
spoznaja potakla je i istraživanje o tounjskom siru, jednom od danas redovno 
zastupljenih mliječnih proizvoda na zagrebačkom tržištu. 

Tounjski sir privlači potrošače dobrim okusom, privlačnom bojom i 
ugodnom aromom po dimu, te veličinom i oblikom (»obiteljski format«). Po- 
trošači ga nazivaju »lički sir«. Veoma je teško utvrditi godišnju potrošnju ovo- 
ga sira. 

Prvi stručni opis »tounjskog sira« dao je Zdanovski (1947). U sklopu 
svojih dugogodišnjih istraživanja autohtonih proizvoda obradio ga je Saba - 
doš (1969), a potom i Baković i sur. (1971). 

Ti autori naveli su u svojim radovima porijeklo, osnove tehnologije pro- 
izvodnje i opreme, te fizikalno-kemijske karakteristike obrađene vrste sira. 

Tounjski sir, uz svježe sireve i vrhnje, najčešći je ponuđeni mliječni pro- 
izvod zagrebačkih tržnica. Svojim izvanrednim organoleptičkim svojstvima, 
zlatno-smeđom bojom i opojnim mirisom finog dima, privlači veliki broj ku- 
paca. 

Dimljenje sira u svrhu konzerviranja poznato je u našim krajevima ug- 
lavnom za sireve proizvedene od spontano zakiseljenog mlijeka. Tounjski sir 
proizvodi se od mlijeka koaguliranog sirilom, što ga svrstava u skupinu sire- 
va proizvedenog od slatkog mlijeka. 

Proizvodnja sireva za tržište započela je u krajevima udaljenim od trgo- 
vačkih centara, s lošim prometnim vezama s mljekarama, gdje nije bilo orga- 
niziranog otkupa. Danas se sir proizvodi zbog sve većeg »zadržavanja mlije- 
ka« u domaćinstvima, koja u izravnom iznošenju svojih proizvoda na tržište, 
nalaze povoljniji ekonomski plasman. 

U radu se prikazuju rezultati istraživanja autohtone proizvodne tehno- 
logije, kvalitete sireva na tržištu i u poznatim domaćinstvima te predlažu 
standardi za postizanje bolje kvalitete sira. 


Materijal i metode rada 


Istraživanja proizvodne tehnologije i karakteristika tounjskog sira zapo- 
četa su na području Tounja 1979. godine i ograničila su se na: 
1. Prikupljanje podataka i snimanje tehnološkog postupka proizvodnje sira 
2. Određivanje kemijskog sastava uzoraka sira proizvedenog u domaćinstvi- 
ma, te uzoraka prikupljenih na prodajnom mjestu 
3. Praćenje kiselosti sirutke i oblikovanje grude, distribucije sastojaka mlije- 
ka u sir i sirutku 
4. Organoleptičku ocjenu sira u domaćinstvu i na prodajnom mjestu 
Uzorci sira analizirani su u Zavodu na mljekarstvo Fakulteta poljopriv- 
rednih znanosti, primjenom slijedećih metoda: 


— Suha tvar % gravimetrijski (Mengebier, 1969) 
— Voda % računski: 100 — % suhe tvari 
— Vlaga u bezmasnoj tvari sira  % Nottburn (Schulz-Voss, 1965) 
— Mast % Van Gulik (Roeder, 1954) 
— Mast u suhoj tvari % s % m x 100 
računski (5 suhe tvari 
— Bjelančevine % Kjeldhal (Ling, 1948) 
— NacCIi % FIL-IDF, 17—1961 (Mengebier, 1969) 
— Kalcij % Schulz (Roeder, 1954) 
— Fosfor % FIL-IDF 33—1966 ( Mengebier, 1969) 
— Randman % kg sira x 100 
“kg mlijeka | (Šabec, 1964) 
— Energetska vrijednost Southgate i Barrett (Adrian, 1972) 
— Organoleptička ocjena i Sistem 20 točaka, Zbornik (Zbornik 
kategorizacija sira ocjenjivačkih pravilnika, 1971) 
— Statistička obrada rezultata Primjena klasičnih metoda 


(Snedecor, 1971, Barić, 1964) 


Rezultati 


Rezultati istraživanja podijeljeni su u dvije osnovne skupine: 
1. Osnovne karakteristike sira 
2. Eksperimentalni rad — tehnologija proizvodnje 


1. OSNOVNE KARAKTERISTIKE SIRA 
1.1. Opis, oblik i težina 


Tounjski sir ima oblik okrugle pogače (Sabadoš, 1969), odnosno blago 
je kupast s ravnim dnom. Sir nema kore, već zlatno-smeđi površinski sloj. Is- 
pravno dimljen i njegovan sir ugodna je mirisa i okusa, te se može konzumi- 
rati zajedno s površinskim dijelom. Površinski sloj je »gladak« ili hrapav, ovis- 
no o dužini obrade sira, i različitih nijansi smeđe boje, ovisno o intenzitetu 

dimljenja. S donje strane često se primjećuju dvije poprečne svijetlije pruge, 
tragovi rešetke na kojoj je sir stajao prilikom dimljenja. 

Na presjeku je karakterističko mliječnožute boje, »masnog« izgleda s 
oko 20-ak ravnomjerno raspoređenih ovalnih ili okruglih »očiju« promjera 
2—4 mm. Prosječna težina 60 uzoraka iznosila je 577,69 g, prosječna visina 5,2 
cm, a promjer sira u prosjeku 15,08 cm. Podaci ukazuju da nema utvrđenih 
standarda, već visina i promjer sira kolebaju od domaćinstva do domaćin- 
stva, ovisno o obliku posude u kojoj se sir obrađuje. 


1.2. Kemijski sastav sira 
Rezultate podataka kemijske analize sira pokazuje Tablica 1. 


Tablica 1. Kemijski sastav sira (prodajno mjesto) 
Table 1. Chemical composition — market cheese 


n = 60 ž S Min. — Max. C 
Voda % 
Water 40,1390 5,2761 28,3842 — 51,1202 12,98 
Suha tvar % 
Dry Matter 59,1390 5,2761 36,4444 — 71,6164 8,92 
Suha tvar bez masti % 
Dry matter without fat 27,1374 3,3812 21,1200 — 40,7032 11,45 
Mast % 
Fat 31,8350 4,3310 22,50  — 40,50 13,60 
Mast u suhoj tvari % 
Fat in Dry matter 53,7791 4,9308 40,75 — 64,10 9,16 
Bjelančevine % 
Protein 22,022 1,9709 19,03  — 26,60 8,95 
NacCI % 2,0320 0,8006 072 — 412 39,39 
Pepeo % 
Ash 4,1685 0,9002 229 — 6,15 21,59 
Kalcij % 
CI 0,7793 0,0648 0,41. — 0,97 21,58 
Fosfor % 
P 0,5165 0,0648 0,38 — 0,65 12,54 


Rezultati određivanja količine masti u suhoj tvari svistavaju sir u puno- 
masni, a konzistencija, građa tijesta te količina vode u polutvrdi sir. Energet- 
ska vrijednost 100 g sira (n = 60) preračunata prema Southgate i Barrettu iz- 
nosi 1.468,58 KJ. 


1.3. Organoleptička ocjena uzoraka sira 
Organoleptičko ocjenjivanje izvedeno je sistemom 20 točaka. 


J. Lukač: Tounjski sir... Mljekarstvo 41 (1) 7—18, 1991. 


Organoleptic judging (system of 20 points) 
Svojstvo Broj točaka 
Vanjski izgled 3 
Unutrašnji izgled 7 

— boja 1 

— stanje tijesta 2 

— slika na prerezu 4 
Miris i okus 10 

— miris 2 

— okus 8 
Ukupno: . 20 


Rezultate organoleptičkog ocjenjivanje sira u domaćinstvima prikazuje 
Tablica 2, a rezultate ocjenjivanja s prodajnog mjesta Ogulin Tablica 3. 


Tablica 2. Organoleptička ocjena uzoraka sira u domaćinstvima 
Table 2. Organoleptic judging — Samples from household 


Elementi ocjenjivanja n=60 ž+str S C Min. Max. 
Ukupna ocjena 

Total score 17,05 + 0,58 1,25 7,3 14,2 19,2 
Vanjski izgled 

Finish 2,85 + 0,14 0,28 IL 2,5 3,0 
Boja tijesta 

Color 1,00 + 0,00 0,00 0,0 1,0 1,0 
Slika na prerezu 

Cross section 2,95 + 0,27 0,87 23,6 2,5 40 
Stanje tijesta 

Texture 1,45 + 0,15 0,34 25,7 0,7 1,75 
Miris 

Smell 1,90 + 0,10 0,21 11,0 1,5 2,0 
Okus 

Taste 6,90 + 0,23 0,50 7,2 6,0 7,5 


Rezultate kategorizacije sireva s dva prodajna mjesta u Zagrebu prika- 
zuje Tablica 4. 


Rezultati pokazuju da je sir kompaktnog tijesta nježne konzistencije s 
ravnomjerno raspoređenih 20-ak rupica, promjera 2-3 mm, te po kojom ne- 
pravilno raspoređenom šupljinom, nastalom nespajanjem sirnih zrna. 

Vanjski izgled sira ocijenjen je s nešto manje od maksimalnog broja to- 
čaka, zbog lošije njege sira i drugih činilaca koji na to utječu (boja, glatkost 
kore, itd.). Boja kore sira ovjsi o dužini držanja sira u dimu. S obzirom da su 
sirevi bili različite provenijence, došlo je do izražaja njihovo šarenilo. Boja ti- 
jesta najčešće je šarena. Stanje tijesta je ponekad bilo gumasto, elastično, a 
nekada i drobljivo. 


10 

Tablica 3. Organoleptička ocjena uzoraka sira prikupljenih na prodajnom mjestu Ogu- 
lin 


Table 3. Organoleptic judging — cheese from Ogulin market 


Elementi ocjenjivanja _ n=60 ž + sž S C Min. Max. 
Ukupna ocjena 

Total score 16,13 + 0,84 1,75 10,9 11,7 18,7 
Vanjski izgled 

Finish 2,80 + 0,12 0,26 9,5 2,0 3,0 
Boja tijesta 

Color 0,89 + 0,14 0,29 17,0 0,75 1,0 
Slika na prerezu 

Cross section 1,85 + 0,37 0,80 '37,9 0,5 3,0 
Stanje tijesta 

Texture 1,56 + 0,24 0,32 34,7 0,75 2,0 
Miris 

Smell 1,80 + 0,15 0,38 21,7 1,5 2,0 
Okus 

Taste 6,75 + 0,30 0,63 9,35 5,0 7,75 


Tablica 4. Distribucija vrijednosti ocjena uzoraka sira s dva prodajna mjesta u Zagrebu 


Mjesto Broj uzoraka Klasa Extra(E) I II. III. = »Škart« 

točke 20—18 17,5—16 15,5—13 12,5—10  95—0 
A 60 

br. uzoraka 10 27 21 1 1 

% 16,667 45 35 1,667 1,667 
B 70 

br. uzoraka 5 28 32 3 2 

% 7,143 40 45,714 4,286 2,857 


Klasa Extra (E) I II III. »Škart« Ukupno 
Broj uzoraka 33 99 > 84 l1 3 230 
Yo 14,35 43,04 36,52 4,78 1,31 100 


Bolje rezultate slike na prerezu te ocjene za miris postigli su uzorci na- 
bavljeni u domaćinstvu. 

Distribuciju ocjene uzoraka nabavljenih na dva prodajna mjesta zagre- 
bačkih tržnica prikazuje Tablica 4, a Tablica 5. prikazuje distribuciju ocjena 
svih uzoraka sira. 

Rezultati analize većine uzoraka svrstavaju u prvu i drugu kategoriju. 
Od 60 uzoraka, 45% su u prvoj kategoriji, a 16% u ekstrakategoriji. Na manje 
frekventnom prodajnom mjestu 45% uzoraka svrstano je u drugu kategoriju, 


ll 

a samo 7% u ekstrakategoriju. Razlike su nastale vjerojatno uslijed dužeg sta- 
janja proizvoda u nepovoljnim uvjetima, što je dovelo do promjene kvalitete. 

Distribucija ocjena ukupnog broja uzoraka ukazuje da je najviše uzora- 
ka svrstano u prvu i drugu klasu, a potom u ekstra i treću klasu. 


Pogreške sira 
Od pogrešaka koje su se najčešće javljale, zapažene su: 


— neprivlačna smeđa boja (loše dimljeno) 

— raspucana kora (nedovoljna obrada tijesta) 

— tvrda kora (naglo dimljenje) 

— elastično, gumasto, krhko tijesto 

— nepravilne »oči«, netipičnog rasporeda a ponekad »šuplje« (posljedica ne- 
spajanja sirnih zrna) 

— prekiseo miris tijesta, prejak miris po dimu 

— bljutav — neslan ili pretjerano slan 


2. EKSPERIMENTALNI RAD — TEHNOLOGIJA PROIZVODNJE 
TOUNJSKOG SIRA 


Proizvodni proces u ovome radu sveo se na podsirivanje kravljeg mlije- 
ka. 


Sastav i svojstva mlijeka u domaćinstvu 

Kemijsku analizu mlij&ka za proizvodnju sira prikazuje Tablica 6. 
Tablica 6. Kemijska analiza sirovog mlijeka za eksperimentalnu proizvodnju tounjskog 
Table 6. oerai composition of row milk used in experimental work 


Pokazatelji Prosjek, % Min. — Max. 


Mast — Fat 4,0430 3,28400 — — 4,8020 
Suha tvar — Dry matter 13,0138 12,2040 —  13,8237 
Suha i 

Dry uto: RA Ići 8,66094 87406 — 8.9960 
Bjelančevine — Protein 3,316 3,128 — 3,504 
Laktoza — Laktose 4,8613 4,1020 — 5,68207 
Pepeo — Ash 0,7506 0,7205_ —  0,7807 
"SH Ta 6,6 = 77 


Ukupan broj kolonija mikroorganizama u 1 mililitru mlijeka kretao se 
od 23.000 — 29.700. 


Proces proizvodnje 


Nakon jutarnje mužnje procijeđeno mlijeko lijeva se u lonac u kojem se 
nalazi mlijeko od večernje mužnje. Često se večernje mlijeko obire. Tako pri- 
pravljeno mlijeko zagrije se do 35 "C, te se dodaje sirilo. 

Koagulacija traje 30—50 minuta, a potom se gruš kontrolira rukom ili 
drvenom žlicom te se usitnjuje. Veličina sirnog zrna varira od veličine lješnja- 
ka. =£ oraha ili manjeg jajeta. Usitnjena gruševina taloži se 60 minuta (do 
40 b 

Nakon nekog vremena formira se sirna gruda, koja se ne vadi iz lonca, 
a tek po završetku ove faze premješta se u zdjelicu ili duboki tanjur. Laganim 
pritiscima, istiskuje se sirutka i formira se »sirac«. Nakon toga, tiješnjenje se 
nastavlja izvan posude. Proces traje oko 60 minuta, a potom se sir zagladi ka- 
ko bi dobio glatku koru. Formiranje glatke kore omogućava prethodni proces 
»čedarizacije«, jer se postiže elastično tijesto koje se može oblikovati. 

U procesu formiranja i oblikovanja grude važno je održavanje standar- 
dne temperature, da se sirno tijesto ne ohladi. Ukoliko se ne postignu odgova- 
rajuća zrelost grude i temperatura, glatka kora se ne može formirati. Drža- 
njem posude na štednjaku i kružnim laganim pritiscima, izgube se nabori na 
siru. 

Sol se utrljava rukama na površinu sira. Potom se sir stavlja na hladnije 
mjesto (15 %C), a slijedećeg dana se dimi. 


Shema tehnologije proizvodnje tounjskog sira 
Cheese — Making Technology 


Parametri 
Mlijeko 
Milk večernje + jutarnje + sirovo 
evening + matinal + row 
— Količina masti (%) — Fat 4,043 
— Kiselost ("SH) — Acidity 7,2 
Zasiravanje: 
Renneting 
— Temperatura ("C) — Temperature 30 — 35 
— Sirilo — Rennet industrijsko — domaće 
industrial — 
home-prepared 
— Trajanje sirenja (min.) — Renneting time 30 — 50 
Obrada gruša 
Curd-formation 
Rezanje gruša (cm) — Curd cutting 27—7 
— Kiselost sirutke (SH) — Acidity of whey 4,52 
— Taloženje i formiranje sirovog tijesta (min.j — Curd 60 
setting 
— Temperatura sirutke ("C) — Whey temperature 40 
Solenje 
Salting 
— Solenje — suho (sati) — Salting-dry (hours) 24 
— Temperatura prostora (") — Room temperature 15 
Dimljenje 
Smoking cheese 
— Dim od drveta šljive, trešnje ili bukve (dana) 2—3 
Smoke of plum, cherry-of beech-trees 
Zrenje (dana) 
Repening (days) _ 

Obično se poslaže nekoliko siraca na drveni rešetkasti sanduk pri- 
čvršćen o strop pušnice. Dim mora biti gust, pa je zato najbolje drvo trešnje ili 
šljive. Sir se tako suši i dimi dva do tri dana, što ovisi o kvaliteti dima. Prosječ- 
no je za proizvodnju 1 kg sira utrošeno 7,9 litara mlijeka (min. 7,4; max. 8,1). 


Sastav i svojstva sira 


Rezultate određivanja kemijskog sastava prikazuje Tablica 7, a distribu- 
ciju sastojaka u sir i sirutku Tablica 8. 


Tablica 7. Kemijski sastav tounjskog sira u eksperimentalnom radu (n = 10) 
Table 7. Chemical composition of Tounj cheese in experiment 


Pokazatelji ž,% min. — max. 
Mast 

Fat 34,20 20,20 — 43,20 
Suha tvar 

Dry matter 61,10 50,20 — 72,00 
Mast u suhoj tvari 

Fat in dry matter 54,27 42,75 — 65,80 
Suha tvar bez masti 

Dry matter without fat 32,42 22,15 — 42,70 
Bjelančevine 

Protein 22,25 20,00 — 42,70 
Pepeo 

Ash 4,60 2,80 — 6,40 
Ca 0,74 0,50 — 0,99 
P 0,55 0,40 — 0,70 
Sol 

Salt 2,25 1,00 — 3,70 
Voda 

Moisture 42,70 35,55 — 49,85 
Energentska vrijednost sira (KJ)/100 g 

Energy value 1.655,1 1.284,0 — 2.026,3 


Tablica 8. Distribucija sastojaka mlijeka u sir i sirutku 
Table 8. Ingredient distribution of milk in cheese and whey 


Distribucija (%) 


Pokazatelji u sir — in cheese u sirutku — in whey 
Suha tvar 

Dry matter 39,37 60,83 

Mast 

Fat 82,69 17,31 
Bjelančevine 

Protein 66,83 33,17 

Diskusija 


Istraživanja tehnologije te karakteristika tounjskog sira provedena su 
kako bi se utvrdili najvažniji parametri za ovu vrstu sira. 

Rezultati kemijskih analiza sira, kao i dimenzije sira i mase, variraju 
unutar širokih granica. Naši rezultati poklapaju se sa istraživanjima koja su 
objavili Sabadoš (1969) i Baković (1971). 

Tounjski sir, po načinu izrade, može se uspoređivati sa »sircem« iz Bo- 
sanske Krajine. Rezultate tih istraživanja prikazuje Dozet (1979). 

Energetska vrijednost tounjskog sira kreće se od 1.284,0 do 2.026,3 KJ- 
/100 g. 

Dozet i sur. (1979) navode da je energetska vrijednost autohtonih sireva 
BiH 537,48 do 2.072,48 KJ. 

Rezultati mjerenja dimenzija sira — promjer, visina i masa variraju 
unutar širokih granica — u skladu su s rezultatima Bakovića (1971)i Saba - 
doša (1969). 

Prema srednjim vrijednostima rezultata kemijskih analiza, ovaj sir se 
može svrstati u kategoriju polutvrdih sireva (količina vode iznosi od 31,0254% 
do 48,6939%). Sabadoš (1969) u istraživanjima 90 uzoraka navodi da je sred- 
nja vrijednost 40,97%. 

Veća količina vode uvjetuje mekšu konzistenciju i svjetliju boju sira. Su- 
ha tvar sira kretala se od 54,9649 do 62,8200%. Ti rezultati podudaraju se s re- 
zultatima Sabadoša (1969), dok su rezultati Zdanovskog (1947) u prosjeku 
nešto viši (68,19%). Suha tvar bez masti desegla je prosječno 27,1374%, prosječ- 
na količina masti iznosi 31,8350%, a mast u suhoj tvari sira iznosila je 
53,77491%. 

Količina bjelančevina dostigla je u prosjeku 22,02%; iste rezultate navodi 
i Baković. Kemijski sastav tounjskog sira može se usporediti s rezultatima 
kemijske analize »sirca« iz Bosanske Krajine (Dozet, 1979). 

Prosječna koncentracija soli u siru (2,0320%) nešto je niža od one u ranije 
određenim analizama. 

Poznato je da soljenje uvjetuje tri fizičko-kemijska procesa: difuziju soli, 
osmozu vode, bubrenje sirnog tijesta, što utječe na kvalitetu sira. Procesi su 
međusobno povezani i uslovljavaju jedan drugog. Koncentracija soli znatna 
je u stvaranju normalnih i tipičnih osobina sira (Korolev, 1940). Značajnu 
vrijednost sireva predstavlja omjer količina kalcija i fosfara. Mnogi autori 
izučavali su taj omjer (Renner, 1974; Gruner, 1966; Miletić, 1957, 1969; 
Slanovec i Golc, 1978; Dozet, 1963). U tounjskom siru taj odnos iznosi zimi 
1:1,56, a ljeti 1 :1,51. \ 

Organoleptička kvaliteta sira izražena je prosjekom 17,05 točaka za sire- 
ve iz domaćinstva, te 16,13 točaka za sireve s prodajnog mjesta. Na osnovi to- 
ga kriterija uključuju se u prvu klasu kvalitete. Distribucija vrijednosti po kla- 
sama ukazuje da je većina uzoraka zastupljena u prvoj i drugoj klasi, a tek 
potom u ekstraklasi. 

Rezultati proučavanja tehnološkog procesa izrade sira ne razlikuju se 
od opisa procesa drugih autora. 

Način rada i trajanje pojedinih faza tehnološkog procesa ovise o mnogo 
faktora, što uvjetuje manje razlike i ukazuje na potrebu temeljitijeg praćenja 
pojedinih faza, kako bi se mogli otkloniti nedostaci, a time postigla jednolična 
i bolja kvaliteta proizvoda. 

Tounjski sir je dimljeni proizvod. U prošlosti je glavni cilj dimljenja bilo 
konzerviranje, a danas se ono primjenjuje za postizanje specifičnog okusa, 
mirisa i boje proizvoda. Uspjeh dimljenja ovisi o faktorima koji uvjetuju osmo- 
zu i difuziju, te strukturi i kemijskom sastavu sira, ali i o uvjetima dimljenja, 
temperaturi, vlažnosti, cirkulaciji, koncentraciji dima i slično. 

Tounjski sir je autohtoni sir koji je već prvim istraživanjima svratio po- 
zornost u odnosu na asortiman jugoslavenskih sireva. Sir se proizvodi u ma- 
lim količinama u seoskim domaćinstvima. Na našem tržištu se uz naziv »to- 
unjski sir« ponegdje koristi i naziv »lički sir«. 

Boljom organizacijom proizvodnje mlijeka te obukom proizvođača o 
mogućnosti proizvodnje kvalitetnog mlijeka, primjenom najjednostavnijih 
mjera, mogla bi se poboljšati kvaliteta toga sira, naročito boljom organizaci- 
jom otkupa na tounjskom području. 


Zaključci 


Svrha istraživanja bila je proučiti proces proizvodnje i odrediti osnovna 
svojstva sira: 


1. Praćenjem tehnološkog procesa u domaćinstvima, gdje se tounjski sir pro- 
izvodi utvrđen je karakterističan postupak. Uzima se večernje i jutarnje 
mlijeko temperature 30—35 * C, siri se industrijskim ili domaćim sirilom u 
trajanju 3—5 minuta, zatim se obrađuje gruš, taloži i formira sirno tijesto 
(60 minuta), koje se cijedi, te oblikuje kao »sirac« (do 60 minuta), a potom so- 
li i drži u uvjetima temperature od 15% C. Dimi se 2—3 dana. 

U tehnološkom procesu potrebno je otkloniti sve nedostatke, te uskladiti 
faze procesa rada, a nastavak istraživanja nastaviti u dijelu dodavanja siri- 
la i čistih kultura bakterija. 

2. Istraživanja randmana, dimenzija, kemijskih i organoleptičkih svojstava 
utvrdila su osnovne elemente za utvrđivanje karakteristika sira i standar- 
dizaciju. Randman sira kretao se u prosjeku (X) od 8,48 ljeti do 9,26 zimi s 
varijacijskim koeficijentom od 3,9 do 6,85. 

Prosječna vrijednost (X) mase iznosila je 577,60 grama, visine 5,2 cm, a pro- 
mjera 15,8 cm. 

Uzevši u obzir sva dosadašnja istraživanja i rezultate naših istraživanja, 
predlaže se za ovaj tip sira: 

— težina 500 — 600 grama 

— promjer 14—1i6cm 

— visina 4—6cm 

—oblik okrugla pogača (blago kupasta) horizontalne baze 


3. Prosječni rezultati (£) kemijskih istraživanja uzoraka sira: 


% 

— voda 41,6298 
— suha tvar 59,1390 
— mast u suhoj tvari 53,7791 
— bjelančevine 22,022 

— sol 2,0320 
— Ca 0,7793 
—P 0,5164 

Prema rezultatima ovih i dosadašnjih istraživanja predlažu se za standar- 
dizaciju slijedeće vrijednosti: 

— suha tvar najmanje 55% 

— mast u suhoj tvari najmanje 50% 

— voda u bezmasnoj tvari od sira 60 — 65% 

— sol 1—25% 


Organoleptička ocjena pokazuje da je u odnosu na ukupnu ocjenu prosječ- 
na vrijednost (X) dostigla 17,05 točaka za sireve iz domaćinstva, a 16,13 za 
uzorke sira s prodajnog mjesta. Distribucija vrijednosti ukupne ocjene u is- 
traživanom razdoblju pokazuje da se od svih ocijenjenih sireva mogu raz- 
vrstati 43% u I. klasu, 36% u II. klasu, a tek 14% u ekstraklasu. U III. klasu 
razvrstano je 4%, a u »škart« malo više od 1% uzoraka. 

Usklađivanjem faza tehnološkog procesa, otklanjanjem pogrešaka te stan- 
dardizacijom organoleptičkih karakteristika sira može se postići stalna i 
bolja kvaliteta tounjskog sira. 

4. U svrhu bolje opskrbe kvalitetnijim mliječnim proizvodima potrebno bi bi- 
lo veću pažnju posvetiti temeljitom upoznavanju proizvođača u domaćin- 
stvima s ispravnim postupkom proizvodnje. Stručne savjetodavne službe 
morale bi osigurati bolju kontrolu kvalitete mlijeka. 

Na istraživanom području valjalo bi znanstveno obraditi pasminski sastav 
i proučiti daljnje mogućnosti proizvodnje mlijeka u skladu s principima 
suvremene poljoprivredne proizvodnje. 

Tounjski sir pripada velikoj grupi naših autohtonih mliječnih proizvoda, 
vrlo vrijednih u prehrani stanovništva, a koji predstavljaju kvalitetnu osno- 
vu za razvijanje i širenje asortimana sireva za naše tržište i eventualni iz- 
voz. 


TOUNJ CHEESE — AUTOCHTONOUS PRODUCT OF CROATIA 
Summary 


Technology of worldwide famous cheeses is often based on autochtono- 
us production. 

Smoked Tounj — cheese is product from district Tounj (Ogulin). 

Tounj cheese is daily available on Zagreb's market — place. 

Pleasant flavor, good texture, nice yellow colour and especially conveni- 
ent »family form«, are attractive to consumers. 

Characteristics, chemical composition, sensory evaluations and techno- 
logy of cheese were studied. 

Determined data gave information about desirable quality of Tounj — 
cheese, quality that should be maintained indicating it, as a specific product 
of Croatia. 

Kay word: autochtonous production, cheese composition, smoked Tounj — 
cheese, sensory appraisal. 

